గుజరాత్ వడోదరలో పోలీసులపై రెచ్చిపోయారు స్థానికులు. పబ్లిక్ తో పెట్టుకుంటారా అంటూ దుమ్ముదులిపేశారు. హెడ్ కానిస్టేబుల్ ను తీవ్రంగా కొట్టిన స్థానికులు.. అడ్డుకోవడానికి వచ్చిన మరో ఇద్దరు కానిస్టేబుళ్లకు దేహశుద్ది చేశారు. ఓ బైక్ పై వెళుతున్న వ్యక్తిని అడ్డుకోవడమే ఈ ఘటనకు కారణం. స్థానికులు కథనం ప్రకారం… యోగేశ్ బరియా అనే వ్యక్తిని బండి ఆపి లంచం అడిగాడు హెడ్ కానిస్టేబుల్ శాంతిలాల్ పార్మర్. ఇవ్వడానికి నిరాకరించి ముందుకు అలాగే వెళ్లిపోయాడు బరియా. దీంతో మోటర్ సైకిల్ ను అడ్డుకోవడానికి తన చేతిలోని లాఠీని విసిరాడు. బరియా కిందపడిపోయాడు. తీవ్రంగా గాయపడ్డాడు. ఈ ఘటనతో అక్కడున్న వాళ్లందరూ హెడ్ కానిస్టేబుల్ పై దాడికి దిగారు. అతని వెహికిల్ ను తగలబెట్టారు. అయితే పోలీసుల కథనం వేరేలా ఉంది. బరియా బైక్ పై ట్రిపుల్ రైడింగ్ చేస్తుండగా… హెడ్ కానిస్టేబుల్ శాంతిలాల్ పార్మర్ అడ్డుకున్నాడు. ఆపకుండా వెళ్లి… బైక్ పైనుంచి పడిపోయాడు. ఈ మొత్తం ఇన్సిడెంట్ లో తమ సిబ్బంది తప్పులేదని.. తమపై దాడి చేసిన వారిని గుర్తించి.. చర్యలు తీసుకుంటామని ప్రకటించారు పోలీసులు.
gujarat vadodaralo polisulapai rechipoyaaru sthaanikulu. pablic thoo pettukuntara antuu dummudulipesaru. head conistable nu teevramgaa kottina sthaanikulu.. addukovadaniki vachina maro iddaru kaanistebullaku dehashuddi chesaru. oo baik pai velutunna vyaktini addukovadame ee ghatanaku kaaranam. sthaanikulu kathanam prakaaram yogesh baria ane vyaktini bandi aapi lancham adigaadu head conistable santilal parmer. ivvadaaniki niraakarinchi munduku alaage vellipoyaadu baria. deentho moter saikil nu addukovadaniki tana chetiloni laatiini visiraadu. baria kindapadipoyadu. teevramgaa gayapaddadu. ee ghatanatho akkadunna vaallandaruu head conistable pai daadiki digaaru. athani vehikil nu tagalabettaaru. ayithe polisula kathanam verela undi. baria baik pai triple raiding chestundagaay head conistable santilal parmer addukunnadu. apakunda velli baik painunchi padipoyadu. ee mottam insident loo tama sibbandi tappuledani.. tamapai daadi chesina vaarini gurtinchi.. charyalu teesukuntaamani prakatinchaaru poliisulu.